**Кораци у поступку прикључења објекта:**

1. **Сагласност на локацију**

#### **Издаје се у поступку добијања локацијских услова, на захтјев органа управе надлежног за издавање локацијских услова или правног или физичког лица које је поднијело захтјев за издавање локацијских услов.**

За потребе израде урбанистичко техничких услова, на захтјев организације која израђује те услове, може се издати и мишљење о техничким условима за прикључење на електродистрибутивну мрежу прије издавања локацијских услова за објекат. Мишљење се издаје на писаном обрасцу у слободној форми. Мишљење о техничким условима за прикључење може бити садржано и у сагласности на локацију објекта.

1. **Електроенергетска сагласност**

Издаје се на захтјев власника објекта или инвеститора и користи се у поступку добијања одобрења за грађење, продужења сагласности која је истекла или у виду сагласности на изведено стање изграђеног објекта.

Постоје стандардни обрасци Захтјева као и Електроенергетске сагласности која се издаје у форми Рјешења.

1. **Уговор о прикључењу**

Након изградње објекта, а прије изградње прикључка објекта, власник/ инвеститор и дистрибутер склапају Уговор о прикључењу у коме се дефинишу надлежности око изградње и финансирања прикључка (израда пројекта, извођење радова, обеубјеђење материјала за прикључак и сл.). Иницијативу за склапање Уговора покреће власник/инвеститор објекта.

1. **Захтјев за прикључење**

Након изградње прикључка а прије прикључења објекта власник/ инвеститор објекта је дужан поднијети Захтјев за пријаву мјерног мјеста снабдјевачу или дистрибутеру.

Дистрибутер уноси податке о кориснику мреже и прикључку у дистрибутивни систем.

1. **Декларација о прикључењу**

У декларацију се уносе подаци о прикључку и сваком мјерном мјесту. Издаје се кориснику мреже појединачно за свако мјерно мјесто а дистрибутеру служи као дио базе података

1. **Уговор о снабдијевању**

Снабдјевач припрема Уговор о снабдијевању и потписује са подносиоцем захтјева за пријаву мјерног мјеста .

1. **Пријава и укључење мјерног мјеста крајњег куца**

Снабдјевач обавјештава ОТИС да је склопљен уговор о снабдијевању, ОТИС даје налог теренским операцијама за укључење мјерног мјеста.

 ---------------------------------------------------------------------